Cuneiform Tablet TC 2 2
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma a-šu-mì É-tí ša ta-áš-pu-ra-ni šu-ma ni-iš-ta-a-ma-kum KÙ.BABBAR i ra-mì-ni-a ma-la ša-qá-li-im a-ša-qal-ma té-er-tí i-lá-kà-kum a-wi-lu KÙ.BABBAR ma-dam e-ri-šu a ší-a-tí nu-ta-qá šu-ma lá ku-a-tí ša-im-šu-nu ú mu-ri qá-áb-li-tim ú-li-ba-ší šu-ma ta-da-nu-um i-ta-áb-ší a-na-ḫi-id-ma a-ša-a-ma-ku-šu-nu ù KÙ.BABBAR i ra-mì-ni-a a-ša-qal KÙ.GI ša DUMU a-šùr-ma-lik ḫa-bu-lá-ni a mì-nim 1 ma-na 11 GÍN KÙ.BABBAR ta-tur₄-šu-um a ki-ma iš-mu-ḫu-ma a-ni-ša-am iš-pu-ra-ni 14 ma-na AN.NA ma-ZI-ra-am ša dan-a-šùr a-na a-gu₅-a ub-lu a-na i-ta-aṭ-li-im dí-in-ma a-ṣé-er KÙ.GI ša ì-lí-iš-ra-ni ša 5 GÍN.TA ù 4 GÍN.TA 0.33333 ma-na KÙ.GI ú 1 ma-na pá-ša-lam i pá-nim-ma šé-bi₄-lam ú-tù-ku ú-ša-aḫ-du-ru-ni